
Predmet: Natječaj za izradu logotipa konferencije „Tamno nebo – Hrvatska“
Astronomsko društvo Meteor raspisuje natječaj za izradu logotipa konferencije „Tamno nebo – Hrvatska“.
Cilj natječaja je odabrati jednostavno, prepoznatljivo i primjenjivo vizualno rješenje koje će predstavljati konferenciju „Tamno nebo – Hrvatska“ u digitalnim i tiskanim materijalima.
Logotip se ne izrađuje samo za izdanje konferencije 2027. godine, nego za konferenciju „Tamno nebo – Hrvatska“ kao cjelinu.
1. Tko može sudjelovati
Natječaj je otvoren svim zainteresiranim osobama, bez obzira na dob, obrazovanje ili profesionalno iskustvo.
Svaki sudionik može prijaviti najviše jedno idejno rješenje.
Za maloljetne sudionike potrebna je suglasnost roditelja ili zakonskog skrbnika.
2. Zahtjevi za logotip
Predloženo rješenje treba:
· biti povezano s identitetom konferencije „Tamno nebo – Hrvatska“
· biti jednostavno i prepoznatljivo
· biti primjenjivo u različitim veličinama i formatima
· biti prikladno za korištenje na web-stranici, društvenim mrežama, plakatima, publikacijama, potvrdama i drugim materijalima konferencije
· ne sadržavati godinu održavanja, broj izdanja konferencije ni temu pojedinog izdanja.
Poželjno je da rješenje asocira na tamno nebo, astronomiju, zvijezde, očuvanje noćnog okoliša, Hrvatsku ili druge motive povezane s identitetom konferencije.
3. Format i način dostave rada
Rad se može dostaviti u formatima PNG, JPG ili PDF.
Dopuštena su i ručno izrađena rješenja dostavljena kao kvalitetna fotografija ili skenirani dokument.
Ako je rad izrađen u vektorskom grafičkom programu, autor treba sačuvati izvornu datoteku radi moguće naknadne dostave organizatoru.
Rad se šalje elektroničkom poštom na: info@ad-meteor.hr
Predmet poruke: Natječaj za logotip – Tamno nebo – Hrvatska
Uz rad je potrebno navesti:
· ime i prezime autora
· mjesto
· kontakt e-mail
· kratko obrazloženje ideje logotipa
· informaciju o korištenju alata umjetne inteligencije, ako su korišteni.
Maloljetni sudionici uz rad obvezno dostavljaju potpisanu suglasnost roditelja ili zakonskog skrbnika.
4. Umjetna inteligencija i prava trećih osoba
Korištenje alata umjetne inteligencije je dopušteno.
Ako su takvi alati korišteni, autor je dužan navesti koji je alat koristio i ukratko opisati način njegove uporabe.
Prijavljeni rad ne smije kršiti autorska prava, prava žiga niti druga prava trećih osoba.
Sudionik prijavom potvrđuje da ima pravo raspolagati prijavljenim rješenjem.
5. Rok i odabir
Natječaj traje od 7. rujna 2026. do 15. siječnja 2027. godine u 23:59 sati.
Zaprimljene radove ocijenit će povjerenstvo koje imenuje Astronomsko društvo Meteor.
Pri odabiru će se vrednovati:
· originalnost i prepoznatljivost
· povezanost s identitetom konferencije
· jednostavnost i jasnoća
· mogućnost primjene u različitim formatima i medijima.
Astronomsko društvo Meteor zadržava pravo ne odabrati nijedno rješenje ako zaprimljeni radovi ne zadovoljavaju potrebe konferencije.
6. Nagrada
Autor odabranog rješenja dobiva:
· majicu Astronomskog društva Meteor
· priznanje/zahvalnicu Astronomskog društva Meteor
· oslobođenje od kotizacije za registrirano sudjelovanje na 2. konferenciji „Tamno nebo – Hrvatska“
· predstavljanje odabranog rješenja na konferenciji.
Novčana nagrada nije predviđena.
7. Korištenje odabranog rješenja
Odabrano rješenje postaje službeni logotip konferencije „Tamno nebo – Hrvatska“ i koristi se dok Astronomsko društvo Meteor ne odluči o njegovoj izmjeni ili zamjeni.
Autor odabranog rješenja daje Astronomskom društvu Meteor pravo korištenja logotipa u materijalima i aktivnostima povezanima s konferencijom te pravo potrebnih tehničkih i grafičkih prilagodbi radi njegove primjene u različitim formatima i medijima.
Za dodatne informacije obratite nam se putem e-maila info@ad-meteor.hr.

